פעמונים

פעמונים הוא ארגון חברתי ללא כוונות רווח שפועל בישראל. הארגון שואף למציאות שבה משקי בית בישראל מנהלים חיים כלכליים מאוזנים ואחראיים, ובכך לסייע ליצירת חוסן כלכלי-חברתי. פעמונים מדריך ומעניק ליווי פיננסי ומספק ידע, כלים ומיומנויות להתנהלות כלכלית נבונה.

הארגון נוסד בשנת 1997 על ידי אוריאל לדרברג ונרשם כעמותה בשנת 2002.

פעמונים חותרת לשיתוף פעולה עם ארגונים נוספים מהמגזר השלישי, כולל מוסדות וולונטריים וארגונים ללא כוונות רווח (מלכ"רים), ועם גופים במגזר הציבורי והעסקי.

==פרופיל הפעילות==
פעילות הארגון מתבצעת באמצעות מספר כלים:
# מערך ליווי למשפחות ויחידים שנעשה על ידי מתנדבים ומתנדבות. המלווה מוביל את המשפחה בתהליך לשיקום כלכלי במספר שלבים. תחילה נערך מיפוי של ההוצאות, ההכנסות, הנכסים והחובות, מגדירים סדרי עדיפויות ובונים תקציב המותאם לכל משפחה. מגדירים יעדים כלכליים תוך הסדר חובות בתהליך להבראה כלכלית. הליווי אורך בממוצע כחצי שנה עד שנה. במידת הצורך, תנתן למשפחה ייעוץ נוסף מתחומי המשכנתא, תעסוקה, ביטוח, פנסיה לפי הצורך. במקרה הצורך תתבצע הפניה לגורמים מקצועיים מתאימים נוספים. ישנן תהליכים קצרים יותר בהם המשפחה מקבלת מענה קצר טווח (מספר מפגשים בודדים) או בליווי קבוצתי במסגרת סדנאית. 
# הדרכה לקהל הרחב, במסגרת פעילות המכללה לחינוך פיננסי. הפעילות כוללת העברת הרצאות, סדנאות או קורסים למגוון קהלי יעד ברחבי הארץ, פנים אל פנים, באופן מקוון או דיגיטלי. בקהלי היעד נכללים: תלמידי בית ספר, הורים, חיילים, סטודנטים, זוגות צעירים, אנשים בעלי עסק קטן, אנשים לקראת פרישה ועוד. 
# מענה לאוכלוסיות ייחודיות במסגרת מגוון רחב של תוכניות המופעלות עם שותפים נוספים. התוכניות נבנות לאוכלוסיות ספציפיות עם מענה מותאם לפי צורך של אותה אוכלוסייה כגון: תוכנית "נושמים לרווחה", בשיתוף משרד הרווחה, קרן רש"י והג'וינט לתת מענה לאוכלוסיות מרקע סוציו-אקונומי נמוך, החיות במצבי עוני ולעזור להם להתמודד עם המצב הכלכלי, "פעמונים בקהילות" - מענה קהילתי לקידום חוסן כלכלי וחברתי בקהילה, תוך שיתוף הרשות המקומית והקהילה המקומית, תכל"ס - תכנון כלכלי לנוער וצעירים בסיכון-  תוכנית המיועדת להוביל אוכלוסייה זו להתנהלות כלכלית נבונה וחיים עצמאיים ועוד.
# מחקר - ביצוע מחקרים בנושא כלכלת המשפחה תוך שותפות עם גורמי אקדמיה וגופים נוספים במשק.
# יצירה והנגשה של כלי<nowiki/>ם לניהול כלכלי עצמאי, כולל אפליקציה לניהול תקציב, המאפשרים למשפחות רבות לתכנן את תקצ<nowiki/>יבן החודשי ולנהל את כלכלת בית<nowiki/>ם בצורה אחראית.
# השפעה על מקבלי ההחלטות בנושאים הקשורים לכלכלת משקי הבית.

== תהליך הליווי למשפחות ויחידים ==
השירות של פעמונים מיועד לכלל הציבור, מתוך גישה שלפיה פיתוח מיומנויות להתנהלות כלכלית נכונה הוא כלי חיוני העשוי לתרום לכל אדם ולכל משפחה. עם זאת, השירות של פעמונים מותנה במוטיבציה וברצון המשפחה (או היחיד) לקבל סיוע ולבצע תהליך של שינוי, בנכונותה לשתף פעולה תוך שקיפות מלאה ובקיומה של הכנסה קבועה או פוטנציאל ומאמץ מוכח ליצירת הכנסה קבועה. 

המשפחה נמצאת במרכז תהליך העבודה של פעמונים. פנייתה היא הבסיס למתן השירות, והתקדמותה בתהליך ההבראה הכלכלית נעשית בסיוע צמוד של פעמונים. על מנת שהשירות יהיה נגיש לכלל האוכלוסייה הליווי האישי ניתן ללא תשלום.

השירות למשפחות הפונות נעשה על ידי מתנדבים ומתנדבות. עקרון ההתנדבות תורם לפיתוח אחריות הפרט בקהילה לזולת, מסייע להירתמות המשפחה לתהליך ההבראה ומאפשר סיכויי הצלחה גבוהים יותר. נוסף על כך, ההתנדבות מאפשרת הגדלה של היקף הפעילות והפצת העקרונות והערכים של פעמונים. בקרב קהלים ואוכלוסיות רבות ומגוונות.

== סדנאות והרצאות ==
פיתוח תחום הסדנאות וההרצאות בארגון החל בשנת 2007 כאשר הקימו בפעמונים אגף בשם פהמ"ון ("פעילות הדרכה מונעת"), מתוך ההבנה שחלק משמעותי בהתמודדות עם הבראת משקי הבית מגיע כבר בשלב המניעה. במהלך השנים הוקמה מכללת פעמונים המפעילה את כל מערך ההדרכות הקבוצתיות של הארגון ומעבירה סדנאות והרצאות המותאמות לכל קבוצה החל מילדים בגילאי בית ספר יסודי ועד לאנשים לאחר פרישה. המכללה נותנת מענה לשלוש קבוצות עיקריות: גופים העוסקים בחינוך (גילאי יסודי ועד סיום תיכון), ארגונים (מגזר פרטי, ציבורי ועסקי) וללקוחות פרטיים.

== תוכניות לאוכלוסיות ייחודיות ==
פעמונים מפעילה תוכניות למגוון אוכלוסיות בעלות צרכים ייחודיים. הארגון מפעיל ויוזם שיתופי פעולה ומהווה גורם מפעיל לתוכניות של משרדי ממשלה וארגונים חברתיים המכוונות למתן מענה ייחודי לאוכלוסיות יעד מוגדרות. כל תוכנית נבנית בהתאם לצורכי השותף ו/או אוכלסיית היעד ונותנת מענה הוליסטי רחב למשתתפיה, בין היתר ליווי פרטני, ייעוץ מקצועי  והדרכות קבוצתיות. .<ref></ref>

== כלים לניהול תקציב ==
בשנת 2022 השיק הארגון אפליקציה לניהול תקציב, לשימוש ללא עלות. האפליקציה מסייעת למעקב אחר ההוצאות וההכנסות בצורה קלה ויעילה, ללא צורך לחיבור לחשבון הבנק. בנוסף, באתר פעמונים מונגשים ידע ומאמרים רלוונטיים להתנהלות כלכלית נבונה המותאמים לשימוש עצמי, להדרכה והעשרת הידע בתחום כלכלת המשפחה.

== מחקר ==
ארגון פעמונים מקדם מחקר אשר נועד לממש את משאבי הידע וניסיון רב השנים בתחום כלכלת המשפחה שנצבר בארגון. ידע וניסיון אלו מתייחסים לתהליכי למידה והדרכה, מניעה של הידרדרות לחובות כבדים והנעת תהליכי שיקום כלכלי למשפחות.

מחקר זה מתבצע במסגרת פעילות יחידת מחקר פנים ארגונית. מטרת היחידה לפתח ולקדם חדשנות ארגונית. בנוסף, היחידה מקדמת מחקרים, במטרה שיתרמו להתפתחות המקצועית של שדה כלכלת המשפחה בישראל, ופועלת לקידום החשיבות הציבורית שלו.

=== דו"ח פעמונים השנתי ===
במסגרת פעילותה, מפרסמת יחידת המחקר דו"ח שנתי המתפרסם בכנס פעמונים השנתי וכולל סקר שנתי בקרב משקי בית בישראל<ref></ref><ref></ref>, בנושאי חוסן כלכלי, אוריינות פיננסית והתנהגות כלכלית. הסקר כולל מרכיב קבוע המודד את רמת החוסן הכלכלי בקרב משקי הבית. מרכיב זה מכונה "מדד פעמונים לחוסן כלכלי של יחידים ומשפחות בישראל". בנוסף, קיים מרכיב משתנה בסקר העוסק בנושאים אקטואליים לשנת ביצוע הסקר, כמו יוקר המחיה, מלחמת חרבות ברזל ועוד.

=== מדד פעמונים לחוסן כלכלי ===
מדד פעמונים לחוסן כלכלי לשנה מסוימת מתפרסם בחודש מרץ בשנה העוקבת. מדד זה הוא ציון בטווח שבין 0 ל-100 נקודות. המדד משקף תשובות לשש שאלות המכסות את ההיבטים השונים של היכולת של משק הבית להתמודד עם זעזועים ולהסתגל למציאות כלכלית חדשה. שש השאלות בודקות את הנושאים הבאים: <ref></ref>

# היכולת להתמודד עם זעזוע בהוצאות
# היכולת להתמודד עם זעזוע בהכנסות
# מידת החיסכון
# האם משק הבית או היחיד במינוס
# תחושת הביטחון לנהל את המצב הכלכלי
# הימנעות מצריכה
{| class="wikitable"
|+תוצאות המדד <ref></ref>
!שנה
!מדד פעמונים
|-
|2021
|66.8
|-
|2022
|65.7
|-
|2023
|63.9
|}

=== כנסי פעמונים ===
אחת לשנה, ביום כלכלת המשפחה, מאז שנת 2022, פעמונים מקיימים כנס מקצועי בנושא התנהלות כלכלית נבונה.

# בשנת 2022,נערך כנס פעמונים הראשון, "ממשבר למסוגלות פיננסית" בו השיק הארגון מדד שנתי - "מדד פעמונים לחוסן כלכלי של יחידים ומשפחות בישראל"<ref></ref>
# במרץ 2023 נערך כנס פעמונים השני, "המחיר של עליית המחיר" <ref></ref>. הכנס עסק בהצגת ממצאי המדד השנתי - "מדד פעמונים לחוסן כלכלי של יחידים ומשפחות בישראל". תוך התייחסות להשפעת יוקר המחיה על הציבור הישראלי, בדגש על קבוצות אוכלוסייה מוחלשות. 
# במרץ 2024 נערך הכנס פעמונים השלישי "משפרים את המצב בעו"ש-במיוחד עכשיו" ועסק בהשפעות מלחמת "חרבות ברזל" והשפעות יוקר המחיה על ההתמודדות והחוסן הכלכלי של משפחות בישראל, גם בכנס זה, הוצג המדד השנתי - "מדד פעמונים לחוסן כלכלי של יחידים ומשפחות בישראל" .<ref></ref><ref></ref>

== פעילות פעמונים בשנת 2023 ==

# 3,000 מתנדבים ומתנדבות, יועצי הכוון, מלווי משפחות, יועצים מקצועיים ומנחים
# 12,000 משפחות קיבלו ליווי בתוכניות השונות
# 18,000 משתתפים בהדרכות,הרצאות וקורסים לאנשים פרטיים, קבוצות וארגונים
# כ- 45,000 שקל - חיסכון ממוצע לשנה למשפחה בתהליך הליווי 
# 680,000 כניסות לאתר פעמונים <ref></ref>

== מנהלי הארגון ==
{| class="wikitable"
|+
!מנכ"ל
!משנה
!עד שנה
!סימוכין
|-
|אוריאל לדרברג
|1997
|2017
|<ref></ref>
|-
|דוד קוכמייסטר
|2018
|2021
|<ref name=":0"></ref>
|-
|צביקה גולדברג
|2022
|היום
|<ref name=":0" />
|}

== פרסים==
* ארגון "פעמונים" מחזיק ב"תו-מידות" לאפקטיביות מארגון "מידות" הבוחן אפקטיביות של פעילות עמותות בישראל. 
* בינואר 2009 קיבל פעמונים את "פרס ירושלים" בסימן עזרה הדדית בכנס ירושלים השישי.
* באוגוסט 2010 קיבל פעמונים את "אות הנשיא למתנדב" המוענק על ידי נשיא המדינה.
* באוקטובר 2013 זכה אוריאל לדרברג, מייסד ומנכ"ל ארגון פעמונים, ב"פרס זוסמן-ג'וינט" לשינוי חברתי.
* בפברואר 2015 קיבל את אות ראש העיר ירושלים לארגונים ומתנדבים יינים (2015)<ref></ref>
* ביולי 2016 זכה באות האפקטיביות לעשייה חברתית 2016 של ארגון מידות<ref></ref>
* בפברואר 2023 זכה הארגון בפרס "מצטיין מחשוב" מטעם "אנשים ומחשבים"<ref></ref>
* במרץ 2023 זכה באות העסקה בשוויון (2023) של נציבות שוויון הזדמנויות בעבודה של משרד הכלכלה<ref></ref>

==קישורים חיצוניים==
* 
* 
* ישי פרידמן, [http://www.ariel.ac.il/images/stories/site/management/PublicRelations/pr/correct11.pdf "למי צלצלו הפעמונים" - הסטודנטים של פרויקט פעמונים] בעיתון מקור ראשון, 29 ביולי 2011
* 
* 
* 
* [http://www.youtube.com/watch?v=28QYLrjdUiY אוריאל לדרברג בוועידת ישראל לאחריות כלכלית במשפחה] מתוך ערוץ יוטיוב של פעמונים, 16 ביוני 2012
* 
* ליווי משפחת היימן בשלושה שלבים: [https://web.archive.org/web/20120906134610/http://paamonim.org/articles.php?att=45 שלב 1 הבראה כלכלית], [https://web.archive.org/web/20130530025908/http://paamonim.org/articles.php?att=46 שלב 2 - איזון כלכלי], [https://web.archive.org/web/20130529210620/http://paamonim.org/articles.php?att=51 שלב 3 - לשמור על האיזון הכלכלי]
* [http://www.kipa.co.il/%D7%91%D7%A8%D7%A0%D7%96%D7%94/%D7%A4%D7%A8%D7%A1%D7%95%D7%9D-%D7%A8%D7%90%D7%A9%D7%9F-%D7%90%D7%97%D7%A8%D7%99-20-%D7%A9%D7%A0%D7%94-%D7%9E%D7%99%D7%99%D7%A1%D7%93-%D7%A4%D7%A2%D7%9E%D7%95%D7%A0%D7%99%D7%9D-%D7%A2%D7%95%D7%96%D7%91-%D7%90%D7%AA-%D7%AA%D7%A4%D7%A7%D7%99%D7%93/ מנכ"ל פעמונים פורש מתפקידו]
* [https://www.inn.co.il/News/Flash.aspx/594015 מונה מנכ"ל חדש לארגון פעמונים - דוד קוכמייסטר]
* 

==הערות שוליים==

קטגוריה:ארגוני סיוע כלכלי בישראל
קטגוריה:מקבלי אות הנשיא להתנדבות
קטגוריה:זוכי פרס ירושלים (ערוץ 7)
קטגוריה:התנהגות צרכנית
קטגוריה:פתח תקווה: ארגונים
קטגוריה:ישראל: עמותות